Kanarianpaju

Kanarianpaju (Salix canariensis) on Makaronesian saarilla esiintyvä pajulaji. Laji yhdistetään mahdollisesti Salix pedicellata -lajiin alalajiksi (S. pedicellata subsp. canariensis).

Kanarianpaju kasvaa pensaaksi tai pieneksi puuksi, korkeudeltaan enintään 15 metriä. Lajia esiintyy Madeiralla ja Kanariansaarilla, lukuun ottamatta Kanarian itäisimpiä saaria. Se kasvaa purojen varsilla ja rotkojen kosteikoissa 1400 metrin korkeudelle asti. Kanarianpaju on yleisempi Madeiralla, mutta mahdollisesti uhattu jättiruokokasvustojen levitessä. Kanariansaarilla laji on selvemmin taantunut ja siitä tunnetaan 2010-luvulla 17 jäljellä olevaa esiintymää neljällä eri saarella.

Lähteet 

Pajut
Kanariansaarien kasvit
Madeiran kasvisto
Silmälläpidettävät kasvit